Αναγγελία Έναρξης Κυκλοφορίας Απορριμματοφόρου Πλοίου
Αίτηση - Υπεύθυνη Δήλωση με θέμα: "Αναγγελία Έναρξης Κυκλοφορίας Απορριμματοφόρου Πλοίου".
Κατάθεση από τον αιτούντα (δια ζώσης ή ταχυδρομικά)
Ο αιτών να είναι κάτοχος κωδικών TAXISnet.
Το πλοίο ή φορτηγίδα ή γενικά πλωτό ναυπήγημα θα χρησιμοποιείται αποκλειστικά και µόνο για την παραλαβή και µεταφορά απορριµµάτων και όχι για άλλες µεταφορές (τροφοεφοδίων κ.λπ.).
Καταλληλότητα του σκάφους για την τήρηση της νομοθεσίας για την προστασία του περιβάλλοντος.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Με τον όρο πλοίο ή φορτηγίδα ή πλωτό γενικά ναυπήγημα υποδοχής απορριμμάτων νοείται κάθε πλοίο ή φορτηγίδα ή πλωτό ναυπήγημα, που έχει κατάλληλα κατασκευασθεί ή διασκευασθεί για να παραλαµβάνει από τα πλοία τα απορρίµατά τους
Ο χερσαίος χώρος, που θα γίνεται η τελική εναπόθεση των απορριµµάτων να είναι κατάλληλος.
Η διαδικασία αφορά στην αναγγελία έναρξης κυκλοφορίας απορριμματοφόρου πλοίου και απευθύνεται σε φυσικά και νομικά πρόσωπα.
Αναγγελία έναρξης πλωτής ευκολίας υποδοχής πετρελαιοειδών καταλ.
Φωτοαντίγραφο εγγράφου εθνικότητας του πλοίου.
Υπεύθυνη Δήλωση του ν. 1599/86 του υπεύθυνου του πλοίου ή φορτηγίδας ή γενικά πλωτού ναυπηγήματος, ότι αυτό θα χρησιμοποιείται αποκλειστικά και μόνο για την παραλαβή και μεταφορά απορριμμάτων και όχι για άλλες μεταφορές (τροφοεφοδίων κ.λπ.).
Πιστοποιητικό από Κλάδο Επιθεώρησης Πλοίων (ΚΕΠ) του ΥΝΑΝΠ, που θα αναφέρει ότι το πλοίο, φορτηγίδα ή πλωτό ναυπήγημα καλύπτει τις σχετικές απαιτήσεις για τη δραστηριότητα αυτή.
Βεβαίωση για την ύπαρξη και καταλληλότητα του χερσαίου χώρου όπου θα γίνεται η τελική εναπόθεση των απορριμμάτων.
Η εν λόγω βεβαίωση εκδίδεται από τις κατά τόπους Περιφέρειες/Διεύθυνση Υγειονομικού Ελέγχου και Περιβαλλοντικής Υγιεινής.
Γραφείο Προστασίας Θαλασσίου Περιβαλλόντος (ΠΘΑΠ) της οικείας Λιμενικής Αρχής
Ποινική προστασία του περιβάλλοντος − Εναρμόνιση με την Οδηγία 2008/99/ΕΚ − Πλαίσιο παραγωγής και διαχείρισης αποβλήτων − Εναρμόνιση με την Οδηγία 2008/98/ΕΚ − Ρύθμιση θεμάτων Υπουργείου Περιβάλλοντος, Ενέργειας και Κλιματικής Αλλαγής.
Περί προστασίας του θαλασσίου περιβάλλοντος και ρυθμίσεως συναφών ζητημάτων.
Απλούστευση και ένταξη στα ΚΕΠ που λειτουργούν ως Ενιαία Κέντρα Εξυπηρέτησης (ΕΚΕ) δεκαπέντε (15) διοικητικών διαδικασιών αρμοδιότητας του Υπουργείου Ναυτιλίας και Αιγαίου.
Μέτρα και όροι για την διαχείριση των στερεών αποβλήτων.
Μέτρα και όροι για τις λιμενικές εγκαταστάσεις παραλαβής αποβλήτων που παράγονται στα πλοία και καταλοίπων φορτίου σε συμμόρφωση με τις διατάξεις της υπ’ αριθμ. 2007/71/ΕΚ οδηγίας. Αντικατάσταση της υπ’ αριθμ. 3418/07/02 (ΦΕΚ 712 Β΄) κοινής υπουργικής απόφασης «Μέτρα και όροι για τις λιμενικές εγκαταστάσεις παραλαβής αποβλήτων που παράγονται στα πλοία και καταλοίπων φορτίου».
Κύρωση Κανονισμού Λειτουργίας Λιμενικών Αρχών.
Όροι και προϋποθέσεις χορήγησης άδειας σε πλοία και πλωτά ναυπηγήματα που χρησιμοποιούνται ως πλωτές ευκολίες υποδοχής λυμάτων.
Μετά την παρέλευση άπρακτης της προθεσμίας των πενήντα (50) ημερών τεκμαίρεται ότι το επάγγελμα ασκείται ελευθέρως (άρθρο 3 του ν. 3919/2011 (Α΄ 32). Ο ενδιαφερόμενος, στην περίπτωση αυτή, μπορεί να ζητήσει σχετική βεβαίωση από την αρμόδια διοικητική αρχή (αρμόδια Λιμενική Αρχή), σύμφωνα με την παρ. 4 εδ.γ του άρθρου 10 του ν. 3230/2004 (Α΄ 44).
Ο αιτών υποβάλλει στο Πρωτόκολλο της Γραμματείας του Γραφείου Προστασίας Θαλάσσιου Περιβάλλοντος (ΠΘΑΠ) της λιμενικής Αρχής της περιοχής στην οποία επιθυμεί να δραστηριοποιηθεί, ή στο ΚΕΠ που λειτουργεί ως Ενιαίο Κέντρο Εξυπηρέτησης την Αίτηση – Υπεύθυνη Δήλωση και τα απαιτούμενα δικαιολογητικά.
Ο αιτών υποβάλλει ηλεκτρονικά την Αίτηση – Υπεύθυνη Δήλωση και τα απαιτούμενα δικαιολογητικά στο portal eugo.
Η αίτηση πρωτοκολλείται και διαβιβάζεται στο Γραφείο ΠΘΑΠ.
Εφόσον, η αίτηση υποβληθεί στα ΚΕΠ, ο υπάλληλος υποδοχής προβαίνει σε έλεγχο πληρότητας των δικαιολογητικών και εάν είναι πλήρη, διαβιβάζει το φάκελο στο Γραφείο ΠΘΑΠ.
Υπάλληλος του Γραφείου της ΠΘΑΠ για την έκδοση της βεβαίωσης παραλαμβάνει την αίτηση, εξετάζει τα δικαιολογητικά και ελέγχει εάν συντρέχουν οι νόμιμες προϋποθέσεις, άσκησης της δραστηριότητας αυτής. Εάν διαπιστωθεί ότι δεν έχει υποβληθεί το σύνολο των δικαιολογητικών ή διαπιστωθεί ότι τα δικαιολογητικά που υποβλήθηκαν δεν είναι ορθά, ενημερώνει τον ενδιαφερόμενο για να προσκομίσει τα δικαιολογητικά που δεν υποβλήθηκαν ή να προσκομίσει τα ορθά δικαιολογητικά (η ενημέρωση γίνεται συνήθως τηλεφωνικά).
Σε περίπτωση που πληρούνται οι νόμιμες προϋποθέσεις, ο υπάλληλος του Γραφείου της ΠΘΑΠ εκδίδει θετική εισήγηση. Σε αντίθετη περίπτωση ο ενδιαφερόμενος ενημερώνεται και η διεκπεραίωση της αίτησης τερματίζεται. Ο Προϊστάμενος του Γραφείου ΠΘΑΠ υπογράφει την εισήγηση και τη διαβιβάζει μαζί με το φάκελο της αίτησης στον Τομεάρχη Λιμενικής Αστυνομίας προς υπογραφή.
Ο Προϊστάμενος του Γραφείου ΠΘΑΠ υπογράφει την εισήγηση και τη διαβιβάζει μαζί με το φάκελο της αίτησης στον Τομεάρχη Λιμενικής Αστυνομίας προς υπογραφή.
Ο Τομεάρχης Λιμενικής Αστυνομίας προβαίνει σε έλεγχο της αίτησης και των δικαιολογητικών και εφόσον πληρούνται οι νόμιμες προϋποθέσεις προσυπογράφει την εισήγηση και τη διαβιβάζει μαζί με το φάκελο της αίτησης στον Υπολιμενάρχη προς υπογραφή.
Ο Υπολιμενάρχης προβαίνει σε έλεγχο της αίτησης και των δικαιολογητικών και εφόσον πληρούνται οι νόμιμες προϋποθέσεις προσυπογράφει την εισήγηση και τη διαβιβάζει μαζί με το φάκελο της αίτησης στον Λιμενάρχη προς υπογραφή.
Ο Λιμενάρχης προβαίνει σε έλεγχο της αίτησης και των δικαιολογητικών και εφόσον πληρούνται οι νόμιμες προϋποθέσεις υπογράφει τη βεβαίωση νόμιμων προϋποθέσεων.
Υπάλληλος του Γραφείου της ΠΘΑΠ, ενημερώνει τον ενδιαφερόμενο για να παραλάβει τη Βεβαίωση από την οικεία Λιμενική Αρχή, στο Γραφείο της ΠΘΑΠ, με τον τρόπο που έχει επιλέξει στην αίτηση.
Προϊστάμενος του Τομέα Λιμενικής Αστυνομίας
Ηλεκτρονική Υποβολή Αίτησης και Δικαιολογητικών
Έλεγχος αίτησης και δικαιολογητικών/ υπογραφή εισήγησης